Gejala influenza manungsa dijlèntrèhaké kanthi cetha déning Hippocrates kurang luwih 2.400 taun kepungkur.[151][152] Senajan virus katoné nyebabaké epidemi sadawané sajarah manungsa, data historis ngenani influenza angèl kanggo diinterprétasikaké, amarga gejalané bisa sakrupa karo gejala panyakit ambegan liyané.[153][154] Panyakit iki mungkin wis nyebar saka Éropah menyang Amérika nalika kolonisasi Amérika déning wong-wong Éropah; amarga mèh kabèh pendhudhuk Antilles mati déning epidemi sing mèmper karo influenza sing nyebar nalika taun 1493, sawisé tekané Christopher Columbus.[155][156]